Document ID: /roh_data/filtered/fineweb-2-filterrobots_roh.jsonl.gz/65972

cuntegn
Vischnanca digitala: Surses e ses «Crossiety»
Esser in burgais u ina burgaisa virtuala. Quai è pussibel a Surses dapi il 2019. Lura ha la vischnanca introducì Crossiety: Ina sort rait sociala sco Facebook, dentant sulettamain per interpresas, organisaziuns e vischnancas.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
La rait porscha tranter auter:
- survista d'occurenzas
- infurmaziuns da la vischnanca
- pussaivladad da vender e cumprar chaussas
Sa registrar pon abitants ed abitantas e tut quels che s'interesseschan e s'engaschan per la vischnanca.
La purschida è senza reclama, la vischnanca paja ina contribuziun annuala.
Era part da Crossiety fa la vischnanca da Zernez. Quai èn dentant fin uss las sulettas vischnancas en il Grischun.